Die Rot is ook maar ’n senuweeagtige dier. Vir hom is die jaar van die Hond ook meer stresvol, want die Hond is lojaal, maar ook baie gulsig.
Ek sien jy sal so oor ’n maand of twee ’n ander job kry. By die nuwe werk sal jy nuwe vaardighede aanleer, maar dan moet jy eers stil raak en al daai negatiwiteit en duisternis rondom jou aan God gee.
Mense met so ’n donker wolk om hulle is gewoonlik nie baie welkom nie, want ander mense voel dit aan.
Emosionele bagasie kan ook jou gesondheid belemmer. Ek sien ook jy kan jou vrou met dié negatiewe getob wegstoot.
Ek sien in September gaan jy op al die vlakke in jou lewe verander en groei – mits jy die donker wolk kan afskud.
Ek voorsien nie ’n baba in die nabye toekoms nie. As jy emo­sioneel onstabiel bly, sal ’n baba net ekstra druk na die huis toe bring. Kyk eerder uit vir die positiewe dinge in jou lewe.